Diari Oficial de la Generalitat Valenciana


Sumari del DOGV 5164, del 28-12-2005 (2005/14362)

ORDRE de 14 de desembre de 2005, de la Conselleria de Benestar Social, per la qual es convoquen beques per a la realització de cursos d'idiomes en països de la Unió Europea Eurocursos 2006.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14965


Data del document
:   14-12-2005

Organisme emissor
:   Conselleria de Benestar Social

Tipus de document
:   Ordre

Descriptors 

:   * Institut Valencià de la Joventut Generalitat Jove
    * Irlanda
    * assignació per estudis
    * ajuda pública
    * suport econòmic
    * llengua estrangera
    * el Regne Unit
    * França

ORDRE de 14 de desembre de 2005, de la Conselleria de Benestar Social, per la qual es convoquen beques per a la realització de cursos d'idiomes en països de la Unió Europea Eurocursos 2006. [2005/X14171]
  
La Generalitat Valenciana, a través de la Conselleria de Benestar Social, estima que és necessari facilitar als jóvens el coneixement d'idiomes, per a afavorir la seua formació i inserció sociolaboral i fomentar la mobilitat dels jóvens, especialment en l'àmbit de la Unió Europea, contribuint al perfeccionament de diverses llengües per mitjà de la subvenció d'ajudes a l'estada en països d'origen.
  
En este marc, i amb l'objecte d'afavorir el desenvolupament integral dels jóvens, i contribuir al seu respecte a la diversitat cultural, així com facilitar la seua inserció laboral i social, l'Institut Valencià de la Joventut (IVAJ) promou l'aprenentatge d'anglés en la República d'Irlanda i de francés a França.
  
Les beques per a l'estada i realització dels cursos en els països esmentats, que es fruiran en l'estiu de 2006, estan dirigides a alumnes d'educació secundària ja iniciats en l'estudi d'idiomes en els seus centres escolars.
  
El benefici econòmic de les beques consisteix en el fet que l'IVAJ es fa càrrec d'una part del cost dels cursos. Igual que en anteriors convocatòries, per a la gestió dels cursos s'ha optat per la contractació administrativa del servici, a càrrec del Capítol II del pressupost de gastos. Per tractar-se d'un expedient de tramitació anticipada del gasto, es condiciona la convocatòria a l'existència de crèdit adequat i suficient en tal capítol per a atendre les beques concedides.
  
Per això, i en virtut de les atribucions que em confereix l'article 35 de la Llei 5/1983, de 30 de desembre, de Govern Valencià, i d'acord amb el que estableix l'article 47.11 del Decret Legislatiu de 26 de juny de 1991, del Consell, pel qual s'aprova el text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Convocar les beques per a la realització de cursos d'idiomes en països de la Unió Europea durant l'estiu de 2006 i aprovar les bases que han de regir la dita convocatòria que s'inclouen com annex I, així com els models de sol·licitud i de renúncia que figuren com annexos II i III de la present ordre.
  
Segon
  
L'eficàcia de la present convocatòria queda condicionada a l'existència, en el pressupost de l'Institut Valencià de la Joventut per a l'any 2006, de crèdit adequat i suficient per a atendre les ajudes previstes en la mateixa i que es finançaran a càrrec del capítol II del Pressupost de Gastos de l'IVAJ per al 2006, fins a un màxim d'1.300.000 €.
  
Tercer
  
La Direcció General de l'IVAJ és l'òrgan competent per a la resolució d'esta convocatòria.
  
DISPOSICIONS FINALS
  
Primera
  
S'autoritza el director general de l'Institut Valencià de la Joventut perquè, en l'àmbit de les seues competències, adopte les mesures i instruccions necessàries per al desenvolupament i aplicació d'esta ordre.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Contra esta ordre, que esgota la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, d'acord amb el que establieix la Llei 29/1998, de 13 de juliol, Reguladora de la Jurisdicció Contenciósa Administrativa.
  
Potestativament, podrà interposar-se recurs de reposició, davant la Conselleria de Benestar Social, en el termini d'un mes comptador a partir de l'endemà de la publicació d'esta orde, d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 de desembre de 2005
  
La consellera de Benestar Social,
  
ALICIA DE MIGUEL GARCÍA
  
ANNEX I
  
Bases de la convocatòria
  
Primera. Convocatòria
  
1. Es convoquen les beques següents, amb una duració de quatre setmanes, per a la realització de cursos d'idiomes:
  
Idioma País Beques Període
  
Anglès R. Irlanda Fins a 450 juliol
  
 Fins a 400 agost
  
Francés França Fins a 50 juliol
  
2. El programa oferit consistirà en:
  
2.1. Cursos de quatre setmanes de duració, impartits per professors nadius i titulats, amb 20 classes setmanals, principalment pràctiques.
  
2.2. Realització d'activitats socioculturals i de caràcter esportiu. Activitats que tindran com a finalitat afavorir el coneixement dels costums i tradicions tant del país com de la regió i facilitar-ne la participació intercultural amb la resta d'estudiants.
  
2.3. Estada en famílies nadiues, en règim de pensió completa.
  
2.4. Assegurança d'accidents i d'assistència sanitària durant el viatge i l'estada.
  
2.5. Desplaçaments des de la Comunitat Valenciana fins al lloc de destínació on es realitze el curs.
  
2.6. Assistència als becaris durant el curs, proporcionada per personal bilingüe.
  
3. En acabar el curs, cada participant en rebrà un certificat de realització.
  
4. El programa no inclou diners de butxaca per a gastos personals ni dret a allotjament en habitacions individuals.
  
5. Posat cas que qualsevol dels cursos previstos no poguera dur-se a terme per causes no imputables als becaris, només tindran dret a la devolució de la quota que hagueren abonat.
  
Segona. Requisits dels sol·licitants
  
1. Podran sol·licitar estes beques els jóvens que complisquen els requisits següents:
  
1.1. Ser menors de 20 anys.
  
1.2. Residir a la Comunitat Valenciana.
  
1.3. Estar matriculats, durant el curs acadèmic 2005/2006, en un centre escolar ubicat a la Comunitat Valenciana, i realitzar per primera vegada algun dels cursos següents:
  
- Primer o Segon de Batxillerat
  
- Cicles Formatius de Grau Mitjà
  
1.4. Estar cursant com a assignatura l'idioma o idiomes sol·licitats. Excepcionalment podran admetre's sol·licituds que no compliren este requisit, sempre que s'acredite de forma fefaent la impossibilitat de cursar l'idioma al centre escolar, per causes alienes a la persona sol·licitant.
  
1.5. Haver realitzat qualsevol curs oficial d'Educació Secundària, durant l'any acadèmic 2004/2005, i complir els requisits següents:
  
a) Que el curs s'haja realitzat de forma completa, per primera i única vegada. Si per circumstàncies excepcionals, degudament justificades, s'haguera deixat transcórrer algun any acadèmic sense accedir a un nou curs, este apartat s'exigirà respecte de l'últim curs realitzat.
  
b) Que les assignatures s'hagen aprovat en la seua totalitat, tret quan s'aplique l'Ordre de 23 d'abril de 1993 de la Conselleria de Cultura, Educació i Ciència sobre Avaluació en l'Educació Secundària Obligatòria, i es puntuarà amb zero punts l'assignatura en què s'haja obtingut la nota d'insuficient.
  
c) Que la nota mitjana obtinguda en l'expedient acadèmic del curs 2004/2005 siga de «bé» o «sis», d'acord amb la conversió numèrica prevista en la base sèptima de la present ordre.
  
d) Que l'idioma sol·licitat s'haja estudiat durant el curs 2004/2005, i s'hi haja obtingut com a mínim la nota de ?notable- o ?set?, d'acord amb la conversió numèrica prevista en la base sèptima de la present orde.
  
2. Els sol·licitants hauran de reunir tots els requisits fixats en la data de finalització del termini de presentació de sol·licituds.
  
Tercera. Sol·licituds i documentació
  
1. Cada sol·licitant haurà de presentar, degudament emplenat, un únic imprés de sol·licitud, d'acord amb el model que figura en l'annex II.
  
2. L'imprès normalitzat de sol·licitud també estarà a disposició dels sol·licitants en les seus de l'IVAJ a Alacant (Rambla Méndez Núñez, 41; 03505 Alacant), Castelló de la Plana (carrer dels Orfebres Santalínea, 2, 12194) i València (carrer de l'Hospital, 2-baixos, València, 46304), o bé s'hi podrà accedir a través de la pàgina web de l'IVAJ, direcció: www.ivaj.es.
  
3. En l'imprès de sol·licitud s'hauran d'indicar les opcions que interessen per ordre de preferència i sempre que es reunisquen els requisits exigits per a cada opció, i es quedarà exclòs d'aquelles que no s'assenyalen.
  
4. Junt amb la sol·licitud, hauran d'aportar-se els documents que s'indiquen a continuació:
  
4.1. Identificació i residència:
  
a) DNI en el cas d'espanyols
  
b) Document d'identitat o passaport nacional vàlid en vigor en el cas de nacionals dels estats membres de la Unió Europea o d'altres estats que formen part de l'Acord sobre l'Espai Econòmic Europeu inclosos en els supòsits que preveu l'article 6.1 del Reial Decret 178/2003, de 14 de febrer.
  
c) Targeta de residència a Espanya en els altres casos.
  
4.2. Certificat acreditatiu d'estar matriculat en el curs acadèmic 2005/2006 en algun dels cursos assenyalats en la base segona, punt 1.3; en el que s'especifique l'idioma o idiomes que es cursen. El certificat serà expedit per la secretaria del centre escolar.
  
4.3. Certificat de les notes obtingudes en el curs acadèmic 2004/2005, expedit per la secretaria del centre en què s'hagueren cursat els dits estudis.
  
4.4. Autorització expressa ?que figura en l'apartat D del formulari de sol·licitud- de tots els membres de la família perquè l'IVAJ en sol·licite d'ofici a l'Agència Estatal de l'administració Tributària la informació fiscal corresponent a l'exercici 2004.
  
4.5. DNI o targeta de residència a Espanya (NIE) dels membres de la família que firmen l'autorització que s'indica en l'apartat anterior. S'hi adjuntarà el Número d'Identificació Fiscal (NIF) quan el DNI no incloga la lletra. En el cas de menors de 14 anys que no disposen de DNI s'aportarà fotocòpia confrontada del Llibre de Família.
  
5. Tota la documentació sol·licitada en l'apartat anterior que no siga original, haurà de ser confrontada. En cas contrari es considerarà no presentada, després del previ requeriment d'esmena, de conformitat amb el que estableix la base quinta de la present ordre.
  
6. A l'efecte de l'autorització que s'indica en el punt 4.4, es consideren membres de la família el pare i la mare, el/la tutor/a o la persona encarregada de la guarda i la protecció del menor, els germans fadrins, menors de vint-i-cinc anys i que convisquen al domicili familiar a 31 de desembre de 2004 o els de més edat, quan es tracte de persones amb discapacitat física, psíquica o sensorial, i també els ascendents dels pares que en justifiquen la residència al mateix domicili que els anteriors amb el certificat municipal corresponent.
  
6.1 En el cas de sol·licitants que constituïsquen unitats familiars independents, també es consideren membres computables el cònjuge o si es el cas, la persona a qui es s'estiga unit per una relació anàloga, i també els fills si n'hi havia.
  
6.2 En el cas de divorci, separació legal o de fet dels pares no es considerarà membre computable aquell d'ells que no convisca amb el sol·licitant de la beca, sense perjuí que en la renda familiar s'incloga la seua contribució econòmica.
  
6.3 No obstant això, tindrà la consideració de membre computable, si és el cas, el nou cònjuge o persona unida per una relació anàloga, les rendes i del qual patrimoni s'incloga dins del còmput de la renda i del patrimoni familiars.
  
En estos supòsits haurà de presentar-se certificat d'empadronament acreditatiu de la convivència o no en el domicili familiar.
  
7. Posat cas que la sol·licitud de beca siga formulada per persones que formen part de famílies de les quals l'administració Tributària no dispose de dades o que els ingressos a acreditar procedisquen d'un país estranger, serà el mateix sol·licitant qui haja d'aportar informació fefaent sobre la situació econòmica de renda o de patrimoni de la seua família i, en el cas contrari, se li denegarà la beca.
  
Així mateix, si hi hagueren dificultats tècniques que impediren o dificultaren la cessió de les dades per part de l'administració Tributària, podrà requerir-se al sol·licitant de la beca la presentació del certificat resum de la declaració anual de l'IRPF o el certificat d'imputacions, si és el cas, dels membres computables de la seua família.
  
8. Els menors emancipats o els majors d'edat que al·leguen vida independent respecte dels pares o tutors, hauran d'acreditar fefaentment esta circumstància a 31 de desembre de 2004, i també els mitjans econòmics amb què comptaven en la dita data.
  
Quarta. Presentació de sol·licituds
  
1. El termini de presentació de sol·licituds serà d'un mes comptador a partir de l'endemà del dia en què tinga lloc la publicació de la present ordre en el Diari Oficial de la Generalitat Valenciana. L'incompliment d'este termini determinarà la no-admissió de la sol·licitud.
  
2. Les sol·licituds, dirigides a l'Institut Valencià de la Joventut, podran presentar-se al Registre General de l'IVAJ a València (carrer de l'Hospital, 11, València, 46977), als registres de les unitats territorials de l'IVAJ a Alacant (Rambla Méndez Núñez, 41; 03069 Alacant) i Castelló (carrer dels Orfebres Santalínea, 2, 12775), i en els llocs que preveu l'article 38.4 de la Llei 30/92 de 26 de novembre de Règim Jurídic de les Administracions Públiques i del Procediment Administratiu Comú.
  
3. En cas d'enviament per correu certificat, la presentació de la documentació a l'oficina de correus corresponent haurà de fer-se d'acord amb el que disposa l'article 31 del Reial Decret 1.829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. Posat cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
  
Quinta. Esmenes
  
1. La instrucció del procediment correspondrà al Servici de Participació, Activitats i Productes de l'Institut Valencià de la Joventut, el qual, en qualsevol moment, podrà demanar al sol·licitant l'aportació addicional de tots els documents o dades aclaridores es consideren necessaris per a l'examen de la sol·licitud presentada.
  
2. Quan les sol·licituds presentades, dins del termini de la convocatòria no reunisquen els requisits exigits o no aporten tota la documentació relacionada en la base tercera, es requerirà les persones interessades perquè, de conformitat amb l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en el termini de deu dies, esmenen i presenten els documents sol·licitats; en cas contrari, es considerarà que han desistit de la seua sol·licitud, després de la prèvia resolució, que s'haurà de dictar en els termes que preveu l'article 42 de l'esmentada Llei.
  
3. Els documents sol·licitats ?originals o còpies degudament confrontades- es presentaran al Registre General de l'IVAJ a València (carrer de l'Hospital, 11, 46055), als registres de les unitats territorials de l'IVAJ a Alacant (Rambla Méndez Núñez, 41; 03896 Alacant) i a Castelló (carrer dels Orfebres Santalínea, 2, 12326), i en tots els llocs que preveu l'article 38.4 de la Llei 30/92 de 26 de novembre de Règim Jurídic de les Administracions Públiques i del Procediment Administratiu Comú.
  
4. En cas d'enviament per correu certificat, la presentació de la documentació a l'oficina de correus corresponent es farà d'acord amb el que disposa l'article 31 del Reial Decret 1.829/1999, de 3 de desembre, en sobre obert, a fi que l'exemplar destinat a l'IVAJ siga datat i segellat abans de ser certificat. Posat cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella en què tinga entrada al Registre de l'Institut Valencià de la Joventut.
  
Sexta. Exclusions i incompatibilitats
  
1. Quedaran desestimades les sol·licituds d'aquelles persones que no complisquen algun o alguns dels requisits inclosos en la base segona.
  
2. No podran accedir a estes beques les persones que hagen gaudit d'alguna beca d'idiomes a l'estranger concedida per la Generalitat Valenciana o per altres Administracions Públiques. Tampoc aquelles persones que n'hagent obtingut una en anys anteriors, però no hagen arribat a gaudir-ne per incompliment de les obligacions establides en les bases de les distintes convocatòries, tret que hagen renunciat en temps i forma.
  
3. Serà incompatible gaudir durant l'any 2006 d'una altra beca de semblants característiques a l'oferida en la present convocatòria. A estos efectes, l'Institut Valencià de la Joventut es reserva la facultat de contrastar les dades aportades per cada sol·licitant, amb les que obren en poder de les Administracions Públiques.
  
4. En el cas que es detectarà, en qualsevol moment del procediment, falsedat en les dades de la persona sol·licitant o en la documentació aportada, es procedirà a la revocació de la beca. Si ja se n'ha sigut gaudit, es podrà reclamar el reintegrament del cost real de la beca concedida d'acord amb la legislació vigent.
  
Sèptima. Valoració i puntuació de les sol·licituds
  
1. La puntuació de les sol·licituds s'obtindrà atenent els criteris de valoració de l'expedient acadèmic i de la situació socioeconòmica, a cada criteri li correspondrà un 50%, i la puntuació màxima possible serà de 20 punts.
  
2. La valoració acadèmica s'obtindrà mitjançant la suma dels punts corresponents a la nota mitjana aritmètica del curs anterior i a la nota final de l'idioma o idiomes a què s'opte.
  
3. La conversió a escala numèrica de les notes es realitzarà aplicant a les qualificacions expressades les puntuacions següents:
  
Insuficient, suficient o apte i bé: 0 punts
  
Notable: 3 punts
  
Excel·lent: 5 punts
  
Quan les qualificacions s'expressen de forma numèrica, les puntuacions seran les següents:
  
0 - 6,9: 0 punts
  
7 - 8,9: 3 punts
  
9 - 10: 5 punts
  
4.1. La valoració econòmica a l'efecte de la beca s'obtindrà per agregació de les rendes de l'exercici 2004 de cada un dels membres computables de la família que obtinga ingressos de qualsevol naturalesa, calculats tal com s'indica en el paràgraf següent i de conformitat amb la normativa reguladora de l'Impost sobre la Renda de les Persones Físiques i la resta de normativa vigent en matèria tributària. En tot cas, s'exclouran els saldos negatius de guanys i pèrdues patrimonials corresponents a exercicis anteriors.
  
4.2. Per a la determinació de la renda dels membres computables que hagen presentat declaració o sol·licitud de devolució per l'Impost sobre la Renda de les Persones Físiques, es sumarà la part general amb la part especial de la renda del període impositiu. D'esta suma es restarà la reducció per rendiments del treball i per discapacitat de treballadors actius, que preveu l'article 46 bis de la Llei 40/1998, en la redacció donada per la Llei 46/2002.
  
4.3. Per a la determinació de la renda dels membres computables que obtinguen ingressos propis i no hagueren presentat declaració, per no estar obligats a això, ni hagueren sol·licitat devolució, es sumaran els ingressos íntegres obtinguts, minorats en la quantia corresponent a les despeses deduïbles del treball personal i en la quantia corresponent a la reducció per rendiments del treball (3.500 €) i per discapacitat de treballadors actius.
  
5. La puntuació s'obtindrà de dividir la renda familiar entre tots els membres de la família. D'acord amb la quantitat obtinguda a partir d'esta divisió, s'atorgarà la puntuació següent:
  
Fins a 6.000 € 10 punts
  
« 7.000 € 9 punts
  
« 8.000 € 8 punts
  
« 9.000 € 7 punts
  
« 10.000 € 6 punts
  
« 11.000 € 5 punts
  
« 12.000 € 4 punts
  
« 13.000 € 3 punts
  
« 14.000 € 2 punts
  
« 15.000 € 1 punt
  
6. La situació a valorar per a comptabilitzar la puntuació econòmica és la de l'exercici 2004, per la qual cosa no es tindrà en compte qualsevol variació produïda després del 31 de desembre de 2004.
  
7. Si es produeixen empats, s'adjudicaran les beques d'acord amb els criteris següents, i per este ordre:
  
1. La major nota en l'idioma sol·licitat.
  
2. La major nota acadèmica global.
  
3. Ordre alfabètic dels cognoms. La lletra d'inici des de la qual es comptarà per al desempat serà la que establisca la Resolució de la Conselleria de Justícia i Administracions Públiques, per la qual es determina la lletra per a fixar l'ordre d'intervenció dels aspirants a les proves selectives que es celebren durant l'any 2006 o, si no n'hi ha, la corresponent a l'any 2005.
  
Octava. Comissió avaluadora
  
1. El director general de l'IVAJ nomenarà una Comissió Avaluadora per a l'estudi i la valoració de les sol·licituds presentades, que estarà integrada per cinc persones al servici de la Generalitat Valenciana, adscrites a l'IVAJ, entre les quals es designarà un/a president/a i un/a secretari/ària.
  
2. El règim jurídic que regularà la Comissió Avaluadora serà el que preveu per als òrgans col·legiats la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i el Decret 108/1992, de 6 de juliol, del Govern Valencià.
  
3. La resolució per la qual es determine la composició nominal de la Comissió Avaluadora es publicarà en el Diari Oficial de la Generalitat Valenciana.
  
4. La Comissió Avaluadora actuarà d'acord amb els criteris de valoració i de puntuació que preveuen les bases d'esta convocatòria.
  
Novena. Adjudicació i publicació
  
1. Les beques s'adjudicaran per ordre de puntuació, obtinguda de conformitat amb la base sèptima. Els sol·licitants que, a pesar de reunir tots els requisits, no hagueren obtingut beca, quedaran en llista d'espera en cada una de les opcions sol·licitades.
  
Les places que pogueren quedar vacants per renúncies o per baixes s'oferiran, per rigorós ordre, als integrants de les llistes d'espera.
  
2. El termini màxim per a la resolució de la convocatòria i corresponent notificació serà de quatre mesos, comptadors a partir de l'endemà del dia en què finalitze el termini de presentació de sol·licituds. Si transcorregut tal termini no s'hi haguera dictat resolució expressa, les sol·licituds presentades podran considerar-se desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjuí de l'obligació de resoldre i notificar establida en l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. L'adjudicació de les beques es realitzarà per resolució del director general de l'IVAJ que es publicarà en el DOGV als efectes previstos en els articles 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Deu. Obligacions dels beneficiaris
  
1. Les persones que resulten adjudicatàries d'alguna de les beques, estaran obligades a:
  
a) Abonar la quantitat de 350 € en concepte de quota. En la resolució del director general de l'IVAJ per la qual s'adjudiquen les beques s'establirà el procediment i el termini de pagament. L'incompliment d'esta obligació, per qualsevol causa, implicarà la renúncia a la beca adjudicada.
  
b) Presentar la documentació i complir els tràmits previstos en la resolució d'adjudicació.
  
c) Realitzar l'activitat que ha motivat la concessió de la beca durant tot el seu període de durada.
  
La no'realització de l'activitat implicarà que el beneficiari haurà de fer-se càrrec de la gestió i despeses del viatge de retorn al seu domicili des del país de destinació, i s'iniciarà el procediment de reintegrament de la beca concedida, excepte en cas de força major.
  
d) Complir les lleis del país de destinació, i també les normes de l'organització al centre d'estudis, els horaris, l'assistència a classe i qualsevol altra norma relacionada amb la disciplina.
  
En cas contrari i depenent de la gravetat dels fets, els beneficiaris podran ser expulsats del programa i l'IVAJ no s'en farà responsable del viatge de tornada ni li reembossarà cap quantitat per la part del programa no realitzat.
  
L'IVAJ no es farà responsable de les pernoctacions fora del lloc de residència durant el curs, de les eixides ni de les diverses activitats que les persones becades pogueren dur a terme per iniciativa pròpia o induïdes per una persona no autoritzada. Els danys que, en desplegament d'actuacions particulars, es pogueren causar a tercers, hauran de ser assumits pels propis becaris o, en el cas de jóvens menors d'edat, pels seus representants legals.
  
e) Complir les obligacions específiques d'esta convocatòria i totes les que estiguen previstes per al règim de subvencions i ajudes públiques que siguen aplicables a la present ordre, de conformitat amb el que disposa el Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, del Consell de la Generalitat Valenciana, i la resta de legislació concordant i d'aplicació.
  
2. L'incompliment de les obligacions previstes podrà donar lloc al procediment de reintegrament dels gastos ocasionats, que consisteixen en l'import del preu del curs, exclosa la quantitat abonada en concepte de quota, d'acord amb el procediment que s'instruirà a este efecte, en el qual es garantirà el dret de l'interessat a l'audiència.
  
Onze. Modificacions de període, renúncies i devolucions
  
1. No s'admetran modificacions de període de gaudi, permutes, ni qualsevol altra variació de la beca adjudicada, excepte per als supòsits específicament regulats en esta orde.
  
2. L'IVAJ podrà, a sol·licitud de la persona interessada i per motius de força major, accident o malaltia greu degudament justificats, canviar el període adjudicat posat cas que hi haguera plaça vacant en el mes, en l'idioma i al país sol·licitat.
  
3. Igualment, i sempre per causes justificades, podrà autoritzar-se la incorporació o tornada del curs en dates diferents de les generals, sempre que no supose més de cinc dies de variació. Les despeses que originen tals variacions seran a càrrec del becari.
  
4. La renúncia a la beca adjudicada es produirà, de forma automàtica, si no es realitza, per qualsevol causa, el pagament de la quota de 350€ en el termini que s'establisca en la resolució d'adjudicació.
  
5. Una vegada abonada la quota, la renúncia haurà de presentar-se per escrit, en el model que figura en l'annex III i, segons la causa i la data de renúncia, tindrà les conseqüències següents:
  
5.1 Procedirà la devolució de la quota abonada, siga quina en siga la causa, sempre que la sol·licitud de renúncia de la beca es presente almenys 15 dies abans de la data d'eixida prevista.
  
5.2 Per als supòsits en què la renúncia es produïsca abans de l'inici de l'activitat, per causa de força major, accident o malaltia greu sobrevinguda del becari o familiar fins al segon grau de consanguinitat degudament justificat, es reintegrarà la totalitat de la quota abonada.
  
5.3 La interrupció de l'activitat per part del becari per causes justificades, però no cobertes per la pòlissa d'assegurança, suposarà que este es farà càrrec personalment de les despeses que es pogueren ocasionar, com ara les de transport per tornada anticipada.
  
5.4 Els casos de renúncia voluntària una vegada iniciat el curs, suposaran l'incompliment de l'obligació de realitzar l'activitat objecte de la subvenció, establida en la base desena, 1.c).
  
6. En cas de renúncia durant la primera setmana del curs, l'IVAJ podrà substituir la vacant, amb la persona que es trobe en primer lloc en la llista d'espera del corresponent destí i idioma, que haurà de fer-se càrrec per si mateixa de la reserva, gestió i pagament del viatge d'anada al país de destinació, però estarà exempta del pagament de la quota.
  
Dotze. Acceptació de les bases